The Economist с нова прогноза – „Планетата на Тръмп”
Публикувано в  7:46 часа „The Economist“ – най-влиятелната медийна трибуна на клана Ротшилд изненада читателите с кодирания колаж за 2017 година. Вместо познатата от минали години галерия от световни политици, прогнозата за тази година е под формата на 8 преработени карти таро и надпис „Planet Тrump“. На корицата са изобразени само така наречените големи аркани. На една от картите е изобразен новоизбраният американски президент Доналд Тръмп, чиято фамилия в превод от английски означава „коз”, „решаващ фактор”. Целият брой на списанието „Светът през 2017″ е посветен на прогнози в областта на политиката, икономиката, финансите, науката, технологиите, медицината, изкуството. Автори са известни експерти и журналисти. Колажът даде основание на много експерти да смятат, че въпреки извеждането на преден план на Тръмп, като ключовата фигура за световните събития, зад него прозира сянката на Ротшилдови. Други припомниха колажа за 2015 година, когато пред руския президент Владимир Путин бе изобразено момче със самолет в ръце, а през есента на същата година руски самолет с деца падна над Синай и разследванията показаха терористичен акт. За да се вникне в посланието на новия колаж, трябва да се тръгне от символиката на оригиналните карти Таро. Кулата. Значение: нещастия, беди, нужда, позор, неприятности, разочарования, разорение, потисничество, тирания, пленничество. Но Кулата символизира и силата на космическата енергия, блясъка на вдъхновението и просветлението. Поразяващата сила на мълнията символизира изчистването на ума от остарели представи и готовност за възприемане на нови идеи. Ключовата дума на тази карта е “пробуждане”. Когато съвпада с едно от четирите Лични числа,  картата показва живот, изпълнен с тревоги и осуетени амбиции. Човекът ще изживее много разочарования и несправедливост, причинени от външни процеси, над които няма власт. Всеки път, когато успехът или напредъкът ще изглеждат възможни и близки, съдбата ще се намесва, за да го върне назад. Негативното значение на Кулата показва, че човек сам си създава повечето проблеми, но могат да се избегнат, ако са научи да се вглежда в детайлите, които обикновено крият големи клопки. Когато влиянието на картата е временно, предсказва лично страдание, но и търпение, за да се постигне по-високо духовно развитие. Смърт – 13-та карта в колодата на Таро. Значение първо: край, разруха, разложение или леност, сън, летаргия. Символизира ново начало, драстична промяна и преобразуване. Негативното лице на картата № 13 разкрива зъл, разрушителен човек, който не се интересува дали подпалва чужда черга, стига да му носи ползи.   Когато влиянието на тази карта е само временно, тя пак продължава да сочи към промяна, и то към съвършено неочаквана, голяма реорганизация в начина на живот. Страшният съд. Значение: промяна, обновление, резултат, същевременно и малодушие, простота, но и съвет, решение, присъда.Тази карта представлява изключително важен период в духовното развитие, символизира Страшния съд или Божествения гняв, който се таи у човека, и го стимулира към по-високи постижения. Отрицателните страни на картата показват съдбата на човек, пропилял живота си. Не е пожелал да се възползува от възникналите възможности, чувствува се виновен и озлобен заради изпуснатите шансове. Такъв човек смята, че животът го наказва, защото не е успял да направи нещо от себе си. Когато влиянието на картата е само временно, тогава настъпва период на пробуждане, на нови планове и амбиции.   Магьосникът. Права карта: неизчерпаема енергия, отговорност, воля и самочувствие, ловкост, дипломатичност, но и болест, загуба, катастрофа. Обърната карта:  лечебни сили, мъдрост, но и позор, лудост, тревога. Магът е първият етап от съзнателното съществуване: пионерски дух, който се противопоставя на установения ред, търси нови хоризонти и  решения. Магът изпитва необходимост да бъде независим, да прави онова, каквото му допада, и неистово се съпротивлява срещу всичко, което застрашава личната му свобода. Не го задоволява да бъде втори и упорито се стреми към върха, независимо на коя сфера от живота се е посветил.  В отрицателния си аспект Магът означава и страх да се погледнат в очите проблемите, слаб характер и ниска нравственост. Когато Магът има само временно влияние върху човешкия живот, означава началото на нов етап, време на действия, тъй като има възможност за цялостна промяна на съдбата, но само ако се прояви предприемчивост и смелост. Светът. Значение първо: сигурен успех, постоянство, издръжливост, път, емиграция, бягство, смяна на местожителството, но и леност, стагнация, но и постоянство, издръжливост. Светът представлява краят на търсенето, когато целта вече е постигната, но и началото на нов житейски цикъл. Изображението върху картата показва вечния танц, кръговрата на живота. Постигането на целите е възможно, но само след многогодишни  усилия. Ако не забравяте, че в края на пътя ви чака успехът, по-лесно ще изтърпите времето на изпитания. В негативен аспект Светът символизира страхът от промяна, липсата на воля и вътрешни стимули за действие, затъване в пясъците на бездействието и леността с убеждението, че така е по-безопасно. Колелото на Съдбата – № 10 в колодата на Таро. Значение: успех, щастие, разкош, ненужен лукс.  Символизира кръговрата на живота и неизбежността на смъртта, постоянната промяна. Отрицателните страни на картата показват упорит, дори инатлив характер, който не желае, или не може да се пригоди към променящите се условия, и предпочита да вегетира, като пренебрегва всички нови идеи. Когато влиянието на Колелото на съдбата е само временно, показва период на благоприятно развитие на делата, но заради други обстоятелства, а не заради лични заслуги на човека. Отшелникът. Значение първо: мъдрост, пътуване към себе си, състрадателност, милост, отзивчивост, но и предателство, притворство, измама, заблуда, тактика, страх, прекомерна предпазливост. Отшелникът е търсач на Истината, въоръжен единствено с фенер (неговата интуиция), който му осветява пътя, и с тояжка (подсъзнателната му мъдрост), на която се опира. Представлява неустрашима, макар и малко патетична фигура, поела с дръзновение и предизвикателство самотния си път към неизвестността. В негативния си аспект Отшелникът съвсем не е чак толкова мил и състрадателен. Той обикновено е човек, безчувствен към проблемите на нуждаещите се. Загърбва всичко, което не е по вкуса му, и се отнася крайно подозрително към всички – подозира ги в тъмни подбуди, скрити зад маската на привидно приятелство. Отношението му към света рано или късно отблъсква хората, затова често се превръща в самотник. Звездата-№17 в колодата на Таро. Значение: загуба, кражба, самота, арогантност, високомерие, безсилие, но и добра надежда и изгледи за успех. Звездата е изключително духовна карта и символизира дверите на ума,    отворени към нови познания и мъдрост. Водата, която се излива на земята, представлява осъзнатия интелект, а водата, изливаща се в басейна – подсъзнанието. Осемте звезди символизират висшите стремления, а най-голямата звезда с осем лъча – кръговрата на живота.  17 е числото на безсмъртието и много често хора, които се намират под управлението на тази карта, постигат или създават нещо, с което записват името си в историята. Хората, засегнати от отрицателните влияния на Звездата, са изключително тесногръди и трудно възприемат прогресивни идеи. Липсва им увереност в собствените способности, както и във възможностите на другите. Отрицателните ключови думи за тази карта са разяждащо съмнение и ограничен ум. Когато влиянието на Звездата е само преходно, тогава тя предсказва период на голям късмет и реализация.  Тълкуване на картите Таро в колажа на  „The Economist“ и мястото на Доналд Тръмп в прогнозите 1. Кулата Асоциация с Вавилонската кула. В кулата се е забила мълния. Разрушаването й означава събитие, което идва с голямо закъснение, но носи революционен характер. От едната страна на кулата е изобразена тълпа, която развява червено знаме със сърп и чук, а от другата – тълпата е издигнала кръста на разпятието. През 2017 г.   светът ще отбележи две важни дати: 500 години от Реформацията на Католическата църква и 100 години от Великата октомврийска революция. Свитъкът на вратата на кулата е препратка към 95-те протестни тезиси на Мартин Лутер срещу римския папа, които той прикрепил към вратата на църква в Саксония. Така започва Реформацията, довела до англосаксонското протестантство. Новите детайли в картата са алюзия  за разрушаването на старата идеологическа система на либерализма, която се свързва с Обама и Клинтън. Разрушаването на кулата може да стане по същите причини, довели някога до Реформацията и Октомврийската революция, а днес се изразяват в отдръпването на западните елити от християнските ценности, дистанцирането им от социалните стремежи на хората. Тези процеси намериха изражение в Брекзит и протестния вот, който осигури победата на Тръмп, и доведе до упадък либерализма от двете страни на Атлантическия океан, пише главният редактор и член на клуб Билдерберг в статията си „Planet Тrump“. Глобализацията изпрати милиони хора под чертата на бедността, което доведе до неконтролируема миграция. На либералите ще бъде  много трудно да запазят остатъците от капитализма, а социалистическите идеи отново са на дневен ред. В редиците на либералите цари паника, светът е на път към епохална криза, но обществата все още не са създали нова идеология, около която да се обединят, смятат авторите на пророческия брой на „The Economist“. Картата на Отшелника на противоположната страна говори, че народите са в процес на търсене на идеята, около която да се обединят. 2. СмъртРазполагането на тази карта под Кулата подсилва идеята за неизбежното разрушение. Но колкото и да е странно, тази карта не е толкова лоша – означава края на нещо старо и архаично, началото на нов път към нови цели, и този край не може да бъде осуетен. Всичко ненужно ще отиде в миналото и хората трябва да бъдат готови да се разделят с него, без носталгия и страдания. В колодата на Таро тази карта  е под №13. Възможно е двойното символно значение на картата да е използвано за предупреждение не само за фиаското на определени идеологии, но за икономически сривове. 13 е ключово число за САЩ. Под орела върху американския печат на Федералния резерв има 13 листенца и маслини на маслиновата клонка. Над главата на орела има 13 звезди. На гърдите му има 13 червени и бели ленти. Самият Федерален резерв (ФЕД) е създаден през 1913 година. Тръмп вече заяви необходимостта от одит на Федералния резерв, но няма да може да уволни шефа на „Резерва” до 2018 година. За да получи контрол над институцията, ще трябва постепенно да замени някои от членовете на Управителния съвет след изтичане на техния мандат. При радикализиране на събитията Тръмп може да се опита да национализира ФЕД, който изпълнява ролята на Централна банка, но акционерите, за разлика от много други страни, са частни банки. Основният въпрос за Тръмп ще бъде: може ли да занули държавния дълг, като започне да контролира ФЕД. Подобни намерения е имал и Джон Кенеди, но убийството му попречи да реализира идеята си.   Списанието вече намекна, че през 2017 година ще бъдат разсекретени 3 063 документа за убийството на Кенеди. Друг подтекст, който може да съдържа картата, е подсказката на Тръмп, че играта с дълга му е любимо занимание, и е готов да пусне облигации на по-ниски цени. При тази новина много страни започнаха екстремно да продават своите американски облигации с известна загуба. Вероятно Тръмп ще засили този процес, за да може след това САЩ да изкупи дълга си на много по-ниски цени. А след това да пристъпи към национализацията на Федералния резерв. Атомната „Гъба“ на картата показва ескалацията на ядрената конфронтация между ядрените сили. Според списанието, основен център на риска са Русия, Северна Корея и Ислямска държава. 3. Страшният съд На тази карта е изобразен самият Доналд Тръмп – седнал върху територията на САЩ върху земното кълбо. В ръката си държи   скиптър – намек за глобалните амбиции на Америка. Обикновено на тази карта се изобразява Страшният съд и възкресението на мъртвите. Списанието на Ротшилд вероятно вижда Тръмп в ролята на Страшния съд, заради  позицията му, че свободната търговия убива американската икономика. Неговите изказвания, в това число и за   издигане на стена между САЩ и Мексико, изправи на нокти американския елит. Може би поради тази причина картата е наклонена – знак за нестабилност и сериозна съпротива, която ще срещне сред либералите и банкерите. Но картата не е обърната, което показва, че все пак ще успее да реализира някои от обещанията си. 4. Магьосникът  Карта №1 в големите аркани. В Средните векове на нея са изобразявали алхимик в мантия. В колажа на списанието картата е адаптирана – вместо четирите алхимически предмета – пръстен, амулет, шлем и ръкавици, са изобразени 3D принтер, който отпечатва четири жилища. Над главата на мага се вижда познатата от оригиналните таро обърната осморка – символ на безкрайността. Магът е вълшебник, контролира всяка ситуация и трансформира света според собствените си разбирания. В  съчетание с картата „Кулата”  Магът ни подготвя за бъдеще, което ще има последици за всички нас. Според нумерологията единицата е начало и център на мирозданието. Но в този световен център в ролята на мага не е Тръмп, а кланът Ротшилд, който също като артистите в кукления театър, задвижва зад паравана своите кукли. 5. СветътСветът означава приключване на един цикъл и началото на нов голям цикъл. В колажа картата е разположена отдясно на Тръмп и предупреждава за промяна в общественото съзнание в идващата нова ера. Списанието не веднъж е подчертавало, че светът трябва да остане обединен, но и  мултикултурен едновременно. В картата са изобразени пирамида, античен храм и християнска църква с купол- символи на трите фундамента на днешния културен и технологичен прогрес: Египетската, Гръко-римската и Християнската цивилизация. Над тях са изобразени символите на духовния напредък-книгата, като символ на науките, религиозната живопис и театъра. На картата е изобразена и звезда, която символизира светли надежди за бъдещето. Най-близо до нея са изобразени символите на вярата. Цялата тази метафорична конструкция е разположена върху земното кълбо, в което континентите образуват едно цяло. Възможно е Ротшилдови да виждат бъдещия свят в пет полюса, какъвто е броят на световните култури: Североамерикански съюз, Европейски съюз, Евразийски съюз с Индия и Китай в него, АСЕАН, включващ Япония, Корея, Австралия и Нова Зеландия, Арабско-африкански съюз.Друга забележителност в тази карта е, че съдържа и редица други криптирани знаци. „Светът” е 21 аркан, последният коз от веригата, връхната точка на магичното. Числото 21 се получава при умножение на 3 и 7, а двете числа са свещени и са свързани с редица християнски вярвания. Според някои експерти, около тази карта се върти цялото послание на колажа. 6.  Колелото на Съдбата По традиция на картата се изобразява колело с човешки фигури. Ако фигурата се изкачва нагоре е добър знак, обратното означава спад, крах, загуби. На тази карта са изобразени Марин Льо Пен, за която списанието прогнозира, че ще отбелязва възход.  За Ангела Меркел се прогнозира спад на доверие, загуба на авторитет. Третата фигура на колелото е на Герт Вилдерс – холандски депутат, известен с антисилямиските си изказвания, с желанието да стане премиер и да разпусне Евросъюза. Както се вижда, списанието не му дава шансове за успех. Важен детайл в картата е, че всички персонажи са с вързани ръце и крака- намек, че тяхното съдба е в ръцете на гласоподавателите, тъй като 2017 година ще бъде белязана с избори, което е подчертано с изобразените избирателни урни. 7. Отшелникът Картата изразява предчувствие и прозрение за основните процеси през 2017 година. Отшелникът не търси слава, чужда му е човешката суета. Фенерът му символизира знанието, светлината по пътя на търсенето и божествената защита. Тази карта  символизира осъзнаването, че началото на всяко пътуване започва с намирането на път и ясна убеденост къде искаш да стигнеш. А това може да бъде постигнато по духовен път. Вдясно се вижда разцепеното земно кълбо по линията, където се намира Америка, което се тълкува като изостряне на отношенията между републиканците и демократите в САЩ. Сюжетът на картата включва и антиглобалистки демонстрации, които през 2017 г. вероятно ще се засилват. Впечатляваща е човешката „река”, която сякаш извира от дълбините и заявява твърдо намерение да се противопоставя на политически решения. Луната е във фаза на „изчерпване”, вещае несигурност, драстични катаклизми. Но Отшелинкът омекотява тревожността на цялостното излъчване на картата. Той сякаш е там, за да внуши сигурност, и да реши съдбата на света, който не може да бъде разделен, но не може да бъде и единен. Като цяло картата говори за силата на свободния дух, тържеството на индивидуалната и колективна воля, издигане над суетата и материалното.8. Звездата 14 звезди и нова Витлеемска звезда в центъра. Карта е в нестабилно положение, заради Колелото на съдбата в съседство. В звездите се намират лицата на 14 млади знаменитости и автори на статии в пророческия брой на „The Economist“. Много влиятелни хора са в напреднала възраст и новите звезди символизират смяната на поколенията.         Между редовете.сом   ПОДОБНИ:Дешифрираха колажа на Ротшилд и за 2016 година  Шифрованата прогноза на Ротшилд за 2015 г. е разгадана